text: Veteraner fra politiet bliver svigtet mener flere politikere
  12 maj 2015 kl. 11.11
  Politifolk der har været udsendt, har ikke gode nok vilkår for hjælp og det skal laves om, mener flere partier i Folketinget, der er utilfredse med justitsministeren.
  Der gælder ikke samme rettigheder for soldater og politifolk, der har været udsendt til et af verdens brændpunkter. Det mener flere folketingspolitikere er forkert og derfor kræver de bedre ligestilling for
  veteraner.
  En af de politibetjente der i dag lider af PTSD, er Jørgen Holstener Larsen fra Haderslev. Han er i dag mærket af nogle voldsomme oplevelser i forbindelse med udstationering på Balkan. Han mærker bl.a. forskelshandlingen ved, at han ikke har mulighed for at bruge Forsvarets Veterancentret.
  Her sidder en række eksperter, der har forstand på PTSD, men hjælpen den er kun forbeholdt veteraner fra forsvaret.
  Karina Lorentzen fra SF er en af de politikere, der vil have ændret på vilkårene for politi veteraner, men indtil videre er det ikke lykkes, fordi regeringen mener, at vilkårene er gode nok, som de er.
  